Συζήτηση κατηγορίας:Ισλάμ και βία/Πρόταση διαγραφής

message: Η κατηγορία αυτή έχει ισχυρό POV. Επιπροσθέτως και κυρίως αυτή τη στιγμή εντός της υπάρχει μόνο η :Κατηγορία:Μουσουλμανικές κατακτήσεις‎ που προσθέτει ακόμα ισχυρότερο POV και υπ' αυτή την έννοια δε στέκει. (1) Ο πόλεμος είναι βία, (2) ήταν ισλαμικό το ένα μέρος του πολέμου, αυτό όμως δεν νομιμοποιεί την κατηγορία Βία και Ισλάμ. Τυχαίοι συνδυασμοί κατηγοριοποίησης δεν είναι εντός πολιτικής. Μπορεί επεκτείνοντας αυτή την λογική να καταλάβει κανείς πόσο άστοχη είναi και κυρίως πόσο POV είναι αυτού του είδους η κατηγοριοποίηση. Για παράδειγμα, συνδυάζοντας άλλες θρησκείες, ιδεολογίες ή και γιατί όχι κράτη/έθνη ή άλλα συναφή, θα προκύψουν τα παρακάτω, για τα οποία αν γίνει δεκτή αυτή η κατηγορία δεν θα υπάρχουν επιχειρήματα μη συμπερίληψής τους:
*Κατηγορία  Ορθοδοξία και βία για να μπουν όλοι οι πόλεμοι και κατακτήσεις του Βυζαντίου, της Βουλγαρίας, της Ρωσικής Αυτοκρατορίας κτλ.
*Κατηγορία Χριστιανισμός και βία για να μπει η παραπάνω συν οι σταυροφορίες και όλοι οι πόλεμοι και κατακτήσεις μεσαιωνικών και όχι, χριστιανικών εν γένει κρατών. (ομοίως δε Καθολικισμός και βία, Προτεσταντισμός και βία κ.ο.κ.)
*Κατηγορία Γαλλία και βία για να μπουν οι Ναπολεόντιοι πόλεμοι, η Γαλλική Επανάσταση, οι αποικίες της Γαλλίας κτλ
*Κατηγορία Αγγλία και βία για να μπουν επίσης κατακτήσεις, αποικίες, η επανάσταση του Κρόμγουελ κτλ.
*Κατηγορία Τουρκία και βία για να μπουν κατακτήσεις, γενοκτονίες κτλ.
Ομοίως και χωρίς παραπάνω παραδείγματα θα έστεκαν: 
*Κομμουνισμός και βία, Καπιταλισμός και βία, Κοσμικισμός και βία, Σαμανισμός και βία, και πάει λέγοντας.
Δεν μπορεί να τσουβαλιαστούν πόλεμοι και κατακτήσεις του Μεσαίωνα ισλαμικών κρατών, με (εικάζω την πραγματική αιτία δημιουργίας της κατηγορίας στην αγγλική βικιπαίδεια από όπου μεταφέρθηκε, και σύντομα, εικάζω πάλι θα χρησιμοποιηθεί και έτσι στην ελληνική) σύγχρονες τρομοκρατικές επιθέσεις που έχουν σχέση με εξτρεμιστικές ισλαμικές ομάδες/οργανώσεις που δεν αντιπροσωπεύουν σε καμία περίπτωση ολόκληρη την ισλαμική ιστορία.—Ah3kal (συζήτηση) 09:51, 2 Φεβρουαρίου 2017 (UTC)
replies: text: Διαγραφή το :Κατηγορία:Θρησκεία και βία (ή ακόμα καλύτερα :Κατηγορία:Θρησκευτική βία) αρκεί (πιθανές υποκατηγορίες θα ήταν θρησκευτικοί πόλεμοι, θρησκευτική τρομοκρατία κτλ, και υπουποκατηγορίες ισλαμική τρομοκρατία, σταυροφορίες κτλ). Gts-tg (συζήτηση) 09:59, 2 Φεβρουαρίου 2017 (UTC)
 Διαγραφή Κατηγορία με εμφανή ιδεολογική και πολιτική στόχευση, που υπακούει σε αντιλήψεις του συρμού. →34kor34 (συζήτηση) 13:50, 3 Φεβρουαρίου 2017 (UTC)
 Διατήρηση Όταν ακολουθείται κατά γράμμα η "παγκοσμιοποίηση" της αγγλόφωνης ή άλλων μεγάλων ΒΠαιδειών σε άλλα λήμματα, τα οποία πιθανώς έχουν και ελληνικό ενδιαφέρον, οι ελληνικές απόψεις χαρακτηρίζονται συνήθως ως έχουσες "εθνικό POV" και οι περισσότεροι συντάκτες κλίνουν συνήθως υπέρ της "παγκοσμιοποίησης". Το καινοφανές είναι στο παρόν, όπου η "παγκοσμιοποίηση" της αγγλόφωνης θεωρείται ως "ισχυρό POV" και εκφράζεται η επιθυμία για μια πιο light εκδοχή στην ελληνόφωνη. Και όταν μεταφραστούν τα λήμματα της αγγλόφωνης που θα τοποθετηθούν; Θα υπάρξει άραγε κάποια ελληνόφωνη καινοτομία; Επίσης ένα ιστορικό ερώτημα: Ο ισλαμικός επεκτατισμός/φονταμενταλισμός, οι πόλεμοι και οι κατακτήσεις σταμάτησαν στον Μεσαίωνα; Μέχρι πρόσφατα δεν διεξάγονται ακόμα θρησκευτικοί πόλεμοι στις κεντρο-βορειο-αφρικανικές χώρες, αλλά και τις βορειο-νοτιο-κεντρικές-ασιατικές με παρεμφερή χαρακτηριστικά; 
Βλέποντας την αγγλόφωνη το λήμμα :en:Islam and violence είναι από το 2010 και η υποκατηγορία :en:Category:Islam and violence από το 2011. Και φυσικά υπάρχουν και άλλες κατηγορίες, άλλων θρησκευτικών ομάδων στην κεντρική κατηγορία :en:Category:Religion and violence. Πιστεύω ότι μάλλον κάτι περισσότερο γνωρίζουν οι πολλοί περισσότεροι χρήστες της αγγλόφωνης. Το δε αστείο είναι ότι ακόμα και στην αραβόφωνη :ar:تصنيف:الإسلام والعنف με το ίδιο όνομα έχουν την κατηγορία.
Αν πάντως θέλετε να διαγραφεί η κατηγορία αυτή γιατί ακόμα είναι άδεια (και μέχρι να την γεμίσει ο αγαπητός Glorious 93 ή όποιος άλλος θέλει), αυτό είναι ένα άλλο θέμα.  Geoandrios (συζήτηση) 10:08, 8 Φεβρουαρίου 2017 (UTC)
* Συμφωνώ με τους 34kor34 και Ah3kal. Η κατηγορία πρέπει να πάει ούτως ή άλλως για  Διαγραφή, αφού δεν έχει κανένα λήμμα υπό τη «σκέπη» της. --Κόκκινος Ποταμός  YBR 22:40, 19 Φεβρουαρίου 2017 (UTC)
 Διατήρηση Βλέπω ότι αυτή η κατηγορία, όπως και οι αντίστοιχες για διάφορες θρησκείες, υπάρχουν και στην αγγλική ΒΠ. . Η κατηγορία "Islam and Violence" έχει και αρκετές υποκατηγορίες . Υπάρχουν λήμματα σ' αυτή την κατηγορία; Πολλά. Για παράδειγμα, στην αγγλόφωνη ανθυποκατηγορία "People executed for apostasy from Islam"  υπάρχει ένας αριθμός άρθρων, πολύ μικρότερος από τον αριθμό των Νεομαρτύρων που υπάρχουν ήδη στην ελληνική ΒΠ. --Skylax30 (συζήτηση) 19:35, 20 Φεβρουαρίου 2017 (UTC)
replies: text: :Μέσα σε λίγα λεπτά η κατηγορία απέκτησε αρκετά λήμματα. Πάμε για υποκατηγορίες. --Skylax30 (συζήτηση) 19:50, 20 Φεβρουαρίου 2017 (UTC)
Α ωραία, να φτιάξουμε και μία Κατηγορία:Χριστιανισμός και βία. Τη γεμίζω σε χρόνο dt. --91.140.89.179 21:24, 20 Φεβρουαρίου 2017 (UTC)
Όρμα. Βάλε και φωτο από βαφτίσια.--Skylax30 (συζήτηση) 08:33, 21 Φεβρουαρίου 2017 (UTC)

text: Εννοείται, διαφορετικά η κατηγορία είναι εξαιρετικά pov από μόνη της και προορίζεται μόνον για ανθρωποφάγους και ισλαμοφάγους--91.140.89.179 09:38, 21 Φεβρουαρίου 2017 (UTC)
Λήμματα υποψήφια για ένταξη στην κατηγορία, από αγγλική ΒΠ: 
*Islam and domestic violence 
*Taliban treatment of women 
*(ίσως) Female genital mutilation 
Σημ. 1: Επίσης, στις κατηγορίες "βία και τάδε" μπαίνουν και άρθρα με πληροφορίες όπου ο "τάδε" είναι εναντίον της βίας. 
Σημ. 2: Η βία είναι ηθικά ουδέτερη όταν είναι θεσμοθετημένη από κάποιο κράτος ή θρησκεία. Επομένως δεν είναι βικιπαιδική "κακία" η σχετική λημματογραφία. Η ΒΠ δεν είναι "διαφωτο-κεντρική".--Skylax30 (συζήτηση) 08:56, 22 Φεβρουαρίου 2017 (UTC)
Είναι σοβαρότατης μορφής ανθρωποφαγία και δη κατευθυνόμενη προς συγκεκριμένη θρησκεία. Όλες οι θρησκείες έχουν ασκήσει ή ασκούν βία με εξέχουσα, στην περίπτωση αυτή, την Χριστιανική, αλλά επέιδή ακριβώς αυτού του είδους η βία σχετίζεται κυρίως με ζητήματα πολιτικής επιβολής, είναι αφεαυτού άκυρη ως κατηγοριοποίηση, καθώς οι θρησκείες στην θεωρητική τους μορφή αυτή που αναπτύσσει η εγκυκλοπαιδικότητα είναι κατά της βίας τεκμηριωμένα. Όσο για το σχόλιο περί διαφωτισμού και ο διαφωτισμός άσκησε πολιτική και στρατιωτική βία. Οπότε αυτός που ενδιαφέρεται για την εγκυκλοπαιδική ανάπτυξη της κατηγορίας της βίας θα πρέπει να περιλάβει όλες τις θρησκείες και όλα τα ιδεολογικά ρεύματα και κράτη και στρατούς και ιστορικά ζητήματα και όλη την ανθρώπινη ιστορία εν πάση περιπτώσει. Εσείς, ωστόσο, προβάλλετε απλά την προσωπική σας άποψη, σε συγκεκριμένη θρησκεία, χωρίς να ενδιαφέρεστε για το ετεροβαρές του ζητήματος. Μου θυμίζετε εκείνη την σχετική συζήτηση περί του αν θα έπρεπε οπωσδήποτε να περιληφθεί ο Καβάφης στην κατηγορία ομοφυλόφιλοι. Δεν είναι δείκτης ικανοποίησης των επιθυμιών και απωθημένων οποιουδήποτε το ζήτημα της κατηγοριοποίησης--91.140.88.181 09:25, 22 Φεβρουαρίου 2017 (UTC)
replies: text: :Οφείλω να αποσαφηνίσω εδώ, για να μην κατηγορηθώ για εμπάθεια ή μονομέρεια, ότι είμαι υπέρ της ύπαρξης και των άλλων κατηγοριών ανεξαρτήτως της όποιας θρησκείας. Αν και εδώ τέθηκε το ζήτημα για τη συγκεκριμένη περίπτωση, εγώ συμφωνώ μαζί σου, αγαπητέ/ή 91.140.88.181, ότι πρέπει να υπάρχουν και οι υπόλοιπες κατηγορίες. Αλλά το ζήτημα δεν είναι η "φωτό" της στιγμής (όπου όπως το λες αδικείται η αναφερόμενη θρησκεία). Από κάπου πρέπει να ξεκινήσουν και οι κατηγορίες αυτές. Άλλωστε υπάρχουν αρκετά λήμματα που μπορούν να μπουν στις λοιπές κατηγορίες. π.χ. υπάρχουν αρκετές σφαγές σε βάρος π.χ. μουσουλμάνων, οι οποίες έγιναν προ και μετά του 1821. κ.ο.κ. Geoandrios (συζήτηση) 09:42, 22 Φεβρουαρίου 2017 (UTC)
replies: text: ::Η βία είναι υπαρκτό ευρύτατο και σοβαρό θέμα. Η υπερκατηγοριοποίησή της δεν ξέρω αν έχει νόημα και προσωπικά πιστεύω ότι θα ξεκινήσει έναν φαύλο κύκλο αντεγκλήσεων ανάμεσα σε κοινωνικές ομάδες, θρησκευόμενους, εθνοκεντριστές και διεθνιστές κ.λπ., γιατί απλά δεν υπάρχει η παιδεία της ουδέτερης οπτικής γωνίας, όχι τουλάχιστον ακόμα. Επίσης, πιστεύω ότι διαχρονικά θα μείνει μόνο η κατηγορία Βία του Ισλάμ, αν δεν διαγραφεί στο μεταξύ, καθώς δεν θα υπάρξουν χρήστες που θα ασχοληθούν με τέτοιου είδους κατηγοριοποίηση γιατί απλά θα πρέπει να περιλάβει το 80% περίπου του συνολικού όγκου λημμάτων. Your call ούτως ή άλλως--91.140.88.181 09:55, 22 Φεβρουαρίου 2017 (UTC)
replies: text: ::: Aγαπητέ/ή 91.140.88.181, συμφωνώ με τις επιφυλάξεις σου, αλλά αυτό δεν χρειάζεται να γίνει ανασταλτικός παράγοντας για την μη κατηγοριοποίηση. Ούτε να επεκταθεί από την αρχή στο Χ % επί του συνόλου των λημμάτων. Μπορεί αρχικά να γίνει μια αντιστοιχία καταλόγων/κατηγοριών και λημμάτων με βάση το :en:Category:Religion and violence. Αυτό θα δώσει πιθανώς και την αρμόζουσα βικιπαιδικά λύση στην "ισορροπία του τρόμου". Geoandrios (συζήτηση) 10:09, 22 Φεβρουαρίου 2017 (UTC)
Αυτό που μας ενδιαφέρει εδώ είναι ποιά λήμματα και ποιό περιεχόμενο αξίζει την κατηγοριοποίηση του τύπου "Τάδε και βία". Επειδή το κόμον σενς δεν είναι πανταχού παρόν, προτείνω να βλέπουμε συγκριτικά τί γίνεται και στην αγγλική ΒΠ, για σύγκριση.  Κάποιες αντιρρήσεις που εκφράστηκαν πιό πάνω στηρίζονται σε λάθος κατανόηση του θέματος. Για παράδειγμα, δεν έχει νόημα μια κατηγορία "Τάδε-λάνδη και βία", η οποία θα περιλαμβάνει πολέμους και επαναστάσεις. Τέτοιου είδους βία συνδέεται με όλα σχεδόν τα κράτη του κόσμου. Αυτές οι περιπτώσεις καλύπτονται από τις κατηγορίες "πόλεμοι", "επαναστάσεις", "εμφύλιοι πόλεμοι" κτλ, δηλαδή από όρους που είναι συνώνυμοι της βίας. Η κατηγοριοποίηση έχει το νόημα να βοηθήσει τον αναγνώστη να βρίσκει  λήμματα που δεν συνδέονται εμφανώς μεταξύ τους με το κριτήριο "βία". Έδωσα ένα παράδειγμα κατηγοριοποιώντας κάποιους αγίους στην εν λόγω κατηγορία. Αφού η παρούσα ΒΠ δεν είναι "ελληνική" αλλά "ελληνόφωνη", όπως ασφαλώς υπερθεματίζει και η προαναφερθείσα ΙΡ,  ο ελληνόφωνος κινέζος της οδού Σοφοκλέους πιθανώς δεν μπορεί εύκολα να βρεί τη σχέση μεταξύ "αγίου τάδε" και "ισλαμικής βίας" αν δεν βοηθηθεί από την κατηγοριοποίηση. Επίσης δεν μπορεί να συλλάβει τη σχέση βίας (ως αντι-βία) μεταξύ ορθοδόξων και κινέζων ασκητών.--Skylax30 (συζήτηση) 14:12, 22 Φεβρουαρίου 2017 (UTC)

text: :Εν ολίγοις, από 'κει που έγραφες στην Αγορά κάτι για σιδερωμένα πουκάμισα, τώρα σε απασχολεί το αν οι (ελληνόφωνες άραγε;) μουσουλμάνες υφίστανται ακρωτηριασμό και το πώς τις μεταχειρίζονται οι ταλιμπάν. --Κόκκινος Ποταμός  YBR 11:17, 23 Φεβρουαρίου 2017 (UTC)

text: :Να συμπληρώσω ότι οι παρατηρήσεις περί υπερκατηγοριοποίησης με βρίσκουν σύμφωνο. --ΚΠ
 Διατήρηση Η κατηγορία αυτή είναι αναγκαία, όπως και οι συναφείς κατηγορίες που δεν έχουν δημιουργηθεί ακόμη και ανήκουν και αυτές στην :Κατηγορία:Θρησκεία και βία, δηλαδή κατ' ελάχιστον οι :Κατηγορία:Χριστιανισμός και βία, :Κατηγορία:Ιουδαϊσμός και βία, :Κατηγορία:Βουδισμός και βία (προσοχή, αυτή είναι σημαντικότατη κατηγορία για μια θρησκεία γνωστής για την μη προώθηση της βίας) και γενικά κατηγορίες που φαίνονται στο :en:Category:Religion and violence. Σημειώνεται προς όσους ίσως πιστέψουν ότι η συζήτηση αφορά μόνο την ενεργητική βία, αυτή που ασκούν οι πιστοί του κάθε θρησκεύματος, στην κατηγορία ανήκουν και τα θέματα της βίας που δέχονται οι πιστοί του κάθε θρησκεύματος. --Focal Point 09:13, 25 Φεβρουαρίου 2017 (UTC)

text: :Τουτ'έστιν, μπούσουλας η αγγλική. Να θυμίσω μόνο πως εκεί κρατάνε και λήμματα/παραγράφους που βασίζονται σε πρωτογενείς πηγές (όπως... εδώ ) και συρραφές (όπως αυτό). Αλλά εδώ κάτι τέτοια έχουν την τιμητική τους κι οι διαχειριστές όχι απλώς τα προστατεύετε, αλλά τα κάνετε (και) οι ίδιοι. --Κόκκινος Ποταμός  YBR 09:34, 25 Φεβρουαρίου 2017 (UTC)
replies: text: ::Σχόλιο. Βέβαια. Ο Κόκκινος Π. ενοχλήθηκε από το λήμμα Stalin and Antisemitism. Ας μπεί λοιπόν στην εκεί συζήτηση να εξηγήσει στην αγγλόφωνη κοινότητα τί εστί "συρραφή" και πώς αλλοιώς γράφονται τα λήμματα χωρίς "συρραφή". Όσο για τις (φερόμενες ως) πρωτογενείς πηγές στη δίκη του Μιλόσεβιτς, δεν απαγορεύονται από τη ΒΠ, αλλά μπορεί επίσης να τις συζητήσει εκεί. Μπάι-δε-γουέη, βλέπω το λήμμα "Στάλιν και αντισημισισμός" για την κατηγορία "κομμουνισμός και βία"--Skylax30 (συζήτηση) 08:21, 27 Φεβρουαρίου 2017 (UTC)
replies: text: :::«Φερόμενη» ως πρωτογενής πηγή η απόφαση; Εκτός αν λες για τον Στόχο και το Αντίβαρο, τότε πάω πάσο. Ασ'το, Σκύλακα... --Κόκκινος Ποταμός  YBR 17:18, 4 Απριλίου 2017 (UTC)
Ενδεικτικά και μόνο έβαλα μερικά λήμματα στην :Κατηγορία:Χριστιανισμός και βία. Όλες αυτές οι κατηγορίες ανήκουν ξεκάθαρα στη Βικιπαίδεια. --Focal Point 09:34, 25 Φεβρουαρίου 2017 (UTC)
 Διατήρηση με την προϋπόθεση να μην ξεχωρίζει η βία του Ισλάμ ως μόνη υποκατηγορία. Είναι καλό να διαχωρίζονται οι υποκατηγορίες και να φαίνεται και αριθμητικά πόσα είδη βίας εντάσσονται σε κάθε μία θρησκεία.   ManosHacker 10:34, 25 Φεβρουαρίου 2017 (UTC)
Σχόλιο. Λίγη προσοχή να μη γελοιοποιήσουμε την έννοια της "κατηγορίας". Όπως έγραψα και πιό πάνω, το ζητούμενο είναι να διευκολύνεται ο αναγνώστης να βρίσκει ορισμένα σχετικά λήμματα, αν υποθέσουμε ότι ψάχνει για τη σχέση μιας θρησκείας με τη βία. Δεν χρειάζεται τις κατηγορίες για τις περιπτώσεις πολέμων, γιατί εκεί είναι αυτονόητη η βία. Κακώς έχουν μπει οι "Ισλαμικές κατακτήσεις" στην κατηγορία. Κάποιοι, ωθούμενοι από την πολιτική ορθότητα, έσπευσαν να "εμπλουτίσουν" τις αντίστοιχες κατηγορίες του χριστιανισμού, βάζοντας πολέμους όπως οι Σταυροφορίες, την Ανακατάληψη της Ιβηρικής, το Ολοκαύτωμα και ... τον Αρχιεπίσκοπο Δαμασκηνό. Έλεος.
Για να βοηθήσω λίγο: Η σχέση βίας και θρησκείας πρέπει να προκύπτει από το δόγμα και τον θρησκευτικό νόμο, όχι από το ότι κάποιος που άσκησε βία ήταν τυπικά χριστιανός ή βουδιστής. Επίσης θα πρέπει να μείνουν εκτός της κατηγορίας λήμματα που σαφώς παραπέμπουν σε πόλεμο ή επαναστάσεις, δηλαδή γεγονότα που εξ ορισμού και αυτονοήτως περιλαμβάνουν τη βία. Πίσω από την παρόρμηση για δημιουργίας εντυπώσεων παραμονεύει η γραφικότητα.--Skylax30 (συζήτηση) 08:05, 27 Φεβρουαρίου 2017 (UTC)
 Διατήρηση Οι θρησκευτικοί πόλεμοι, η επιβολή μιας θρησκείας/δόγματος, οι θεωρητικοί αυτής και οι πολέμιοι αυτής, οι σχολές της κάθε θρησκείας με αντιλήψεις υπέρ της χρήσης βίας...Ολόκληρα βιβλία και επιστημονικές μελέτες αναφέρονται στη σχέση βίας και θρησκειών.Vagrand  (συζήτηση)  08:21, 27 Φεβρουαρίου 2017 (UTC)
 Σχόλιο το κύριο πρόβλημα που βλέπω με τίτλο κατηγορίας -ή και λήμματος- Ισλάμ και βία ή Χριστιανισμός και βία ή ή κτλ, είναι ότι δίνει μια εντύπωση εξίσωσης, ή αν όχι εξίσωσης ότι τουλάχιστον η βία αποτελεί συστατικό/χαρακτηριστικό στοιχείο της τάδε θρησκείας, ή και της θρησκείας γενικότερα (οι άνθρωποι μπορούν να σκοτωθούν με αφορμή για τα πάντα, η θρησκεία είναι ένα από αυτά). Θα έβρισκα ένα τίτλο Ισλαμικός φονταμελισμός ή εξτρεμισμός ή παρόμοιο προσδιορισμό, πολύ προτιμότερο από το Ισλαμ και Βία και παρομοίως το Θρησκεία και Βία που είναι ο τίτλος της μητρικής κατηγορίας. Ψήφισα υπέρ της διαγραφής παραπάνω, αλλά ουσιαστικά δεν νομίζω ότι πρόκειται τόσο για θέμα διαγραφής (υπάρχουν φαινόμενα που σαφώς σχετίζονται με θρησκευτική βία οπότε κάπου πρέπει να κατηγοριοποιηθούν αυτά ανά περίπτωση), όσο για θέμα μετονομασίας. Gts-tg (συζήτηση) 23:12, 4 Μαρτίου 2017 (UTC)
 Σχόλιο Χμ... καινούργια, ε; Δεν τη θυμάμαι από παλιά. Λοιπόν, την είδα. Περίμενα να βρω άλλα μέσα. Ή μάλλον... περίμενα να βρω ΚΑΙ άλλα λήμματα μέσα. Πχ: Αλ Κάιντα, Αλ-Σαμπάμπ, Μπόκο Χαράμ, Ισλαμικό κράτος (βασικά, όλα αυτά σε σχετική υποκατηγορία για τρομοκρατικές οργανώσεις με ιδεολογία που σχετίζεται με το ισλάμ και το πώς βλέπουν τα μέλη τους τον δυτικό κόσμο - τα περί τζιχάντ και τζαχιλίγια), ισλαμισμός ίσως, ισλαμοφοβία φυσικά. Και πρόσωπα όπως Οσάμα Μπιν Λάντεν ή θεωρητικούς όπως ο Σαγίντ Κουτμπ (αν και θα είχα αμφιβολίες, ωστόσο ίσως κόλλαγε λίγο αν ήταν πιο ανεπτυγμένη και είχε υποκατηγορίες για φιλοσόφους που επηρέασαν τον ισλαμικό κόσμο και την ιδεολογία του πολιτικού ισλάμ). Προς το παρόν, είναι λίγο πρόχειρη η κατάσταση. Ίσως πράγματι έχει πρόβλημα ο τίτλος τελικά, όπως γράφει από πάνω, και την εμποδίζει να γίνει όπως θα μπορούσε. VJSC263IO (συζήτηση) 18:42, 1 Απριλίου 2017 (UTC)
 Διαγραφή Συμφωνώ με τον πρωτολαλήσαντα. Τζερόνυμο-opinion is free but facts are sacred (συζήτηση)
 Διαγραφή Σύμφωνα με τη πρόταση του χρήστη Ah3kal. ——Nur noch ein Gott kann uns retten! aka Chalk19 (συζήτηση) 21:18, 13 Δεκεμβρίου 2017 (UTC)
|}
thread_title:  [[:Κατηγορία:Ισλάμ και βία]]